7.4. pielikums

Pašvaldību atzinumos minēto iebildumu izvērtējums

|  |  |  |  |
| --- | --- | --- | --- |
| Nr. p.k. | Pašvaldība | Iebildums/priekšlikums | Izvērtējuma rezultāts |
| 1. | Augšdaugavas novada pašvaldība | Nevar sniegt atzinumu par Daugavpils pilsētas Ruģeļu apkārtnes bioloģiski vērtīgās teritorijas iekļaušana AAA “Augšdaugava”, jo:- var traucēt Daugavpils pilsētas apvedceļa un jauna Daugavas šķērsojuma (tilta) izbūvei,- netika informēti zemes īpašnieki,- AAA “Augšdaugava” paplašināšana nav paredzēta pašvaldību plānošanas dokumentos | Ņemot vērā Daugavpils valstspilsētas un Augšdaugavas novada pašvaldību viedokli, mainīts A.3.2. pasākums un DA plānā iekļauts priekšlikums veidot vietējas nozīmes īpaši aizsargājamo dabas teritoriju Ruģelu apkārtnē, skat. pasākumu A.3.2. Vietējas nozīmes aizsargājamas dabas teritorijas izveidošana Ruģeļu apkārtnē. |
| 2. | Augšdaugavas novada pašvaldība | DA plānā nav līdz galam skaidra pozīcija par vēsturiski iecerētās Daugavpils HES un citu hidrotehnisko būvju (dīķu, utt.) savietojamību ar teritorijas ģeoloģiskās struktūras un dabas vērtību aizsardzības mērķi.Priekšlikums Daugavas aizsargjoslā aizliegt dīķu veidošanu, kuru platībā pārsniedz 0,1 ha skatāms detalizēti kopsakarā ar citiem plānā sniegtajiem ieteikumiem, piemēram, Elernes loka karjeru rekultivāciju. E.1.2. apsaimniekošanas pasākuma ietvaros paredzētās aktivitātes un noteiktie ierobežojumi vērsti uz piemērotu dzīvotņu saglabāšanu īpaši aizsargājamām sugām (neizslēdzot ūdenstilpju ierīkošanu), nevis ainavas un ģeodaudzveidības elementu saglabāšanu, iespējamo risku (piemēram, dīķu kaskāžu izveidošana, applūstošās teritorijas paplašināšanās) analīzi.Priekšlikumi karjeru rekultivācijai ir ļoti vispārīgi un papildināmi, tādējādi ir iekļaujami vismaz riska aspekti, kas būtu ņemami vērā karjeru rekultivācijā un vienotas ainavu telpas izveidē. | Attiecībā uz HES DA plāna 6.2. nodaļā iekļauts priekšlikums:“12. Visā ainavu apvidus teritorijā aizliegts:12.17. būvēt un atjaunot hidroelektrostaciju aizsprostus un veidot jebkādus mehāniskus šķēršļus uz upēm (upju posmiem), izņemot hidroelektrostacijas, kurās līdz šo noteikumu spēkā stāšanās brīdim sākta ekspluatācija;”DA plāna nodaļa 3.5. Derīgo izrakteņu ieguve papildināta ar atsauci uz plūdu un hidroģeoloģisko risku izvērtēšanu: “Vērtējot derīgo izrakteņu ieguves ietekmi uz vidi, izvērtējams plūdu risks plānotās ieguves teritorijā un paredzami pasākumi, lai novērtu jaunu applūstošo teritoriju veidošanos. Izvērtējot plūdu risku un hidroģeoloģiskās ietekmes plānotās derīgo izrakteņu ieguves vietā, jāņem vērā esošo derīgo izrakteņu ieguves vietu radītā ietekme.”Ņemot vērā karjeru teritorijas, attiecībā uz dīķiem precizēts:“12. Visā ainavu apvidus teritorijā aizliegts:12.25. Daugavas aizsargjoslā izveidot jaunus mākslīgos ūdensobjektus, kuru platība ir lielāka par 0,1 ha (tajā skaitā savstarpēji savienotus ūdensobjektus), izņemot ūdensobjektus, kuri tiek veidoti karjeru teritoriju rekultivācijas rezultātā;”Karjeru teritoriju rekultivācija lielā mērā ir saistīta ar ietekmes uz vidi izvērtējuma ietvaros izvirzītajiem nosacījumiem derīgo izrakteņu ieguvei.E.1.2. pasākuma apraksts papildināts ar:“Pēc derīgo izrakteņu ieguves nepieciešama šo teritoriju rekultivācija, izvērtējot un ņemot vērā konkrētās teritorijas piemērotību aizsargājamo sugu dzīvotņu un ES nozīmes biotopu atjaunošanai, kā arī teritorijas piemērotību rekreācijas aktivitāšu attīstīšanai u.c. saimnieciskai izmantošanai. Tāpat arī plānojama rekultivēto teritoriju harmoniska iekļaušanās ainavā.Izstrādājot karjeru rekultivācijas projektus, izvērtējamas iespējas atjaunot arī citu aizsargājamo sugu dzīvotnes un ES nozīmes biotopus, ņemot vērā konkrētās vietas apstākļus.” |
| 3. | Augšdaugavas novada pašvaldība | AAA “Augšdaugava” DA plānā iekļaujami šādi precizējumi: |  |
| 3.1. | AAA “Augšdaugava” individuālos aizsardzības un izmantošanas noteikumu projektā iekļaut punktu, ka dabas pieminekļa “Sandarišku karengravas” teritorijā zemes īpašuma ar kadastra apzīmējumu 44740080329 līdzenajā ceļam pieguļošajā daļā, kā arī kempingam “Ozianna” piederošajā zemes gabalā ar kadastra numuru 44740080245 ceļam pieguļošajā daļā) tiek atļauta zemes lietošanas kategorijas maiņa, saskaņojot to ar Dabas aizsardzības pārvaldi. | Ņemts vērā un iekļauts 6.2. nodaļā šādā redakcijā:50. Dabas pieminekļu teritorijā aizliegts:50.3. veikt darbības, kuru rezultātā tiek mainīta zemes lietošanas kategorija, izņemot:50.3.1. gadījumos, kad aizsargājamos dendroloģiskos stādījumus izveido par parku vai mežaparku saskaņā ar normatīvajiem aktiem par parku un mežaparku ierīkošanu un apsaimniekošanu,50.3.2. ar Dabas aizsardzības pārvaldes rakstisku atļauju dabas pieminekļa “Sandarišku karengravas” teritorijā zemes vienībās ar kadastra apzīmējumu 44740080329, 44740080245 un 44740080025;Papildināts arī pasākuma A.1.2. apraksts un iekļauts attēls ar norādītu teritoriju, kurā atļauta zemes lietošanas kategorijas maiņa. |
| 3.2. | Lai panāktu abpusīgi pieņemamo līdzsvaru starp ceļu infrastruktūras uzturēšanu un AAA Augšdaugava vērtību saglabāšanu, dabas aizsardzības plāna dokumentos precīzi norādīt alejas, uz kurām attiecās plānotais apsaimniekošanas pasākums B.7.1. Aleju un dižkoku kopšana. | DA plāna pasākumi ir rekomendējoši un nav tieši saistīti ar koku ciršanas izvērtēšanu ceļu pārbūves gadījumos.DA plāns paredzēts 12 gadu periodam un nav iespējams norādīt visas alejas, kuru kopšana var būt nepieciešama šo gadu laikā. Pasākuma B.7.1. aprakstā kā prioritāri kopjama minēta Rozališķu aleja. |
| 3.3. | Pirms AAA "Augšdaugava" individuālo aizsardzības un izmantošanas noteikumu, t.sk. aizsargājamās teritorijas funkcionālā zonējuma apstiprināšanas obligāti nodrošināt tiesību akta projekta saskaņošanu ar Augšdaugavas novada pašvaldību. | Papildināts pasākuma A.1.1. apraksts: “Saskaņā ar likuma Par īpaši aizsargājamām dabas teritorijām 11. pantā noteikto “(4) Pieņemot lēmumu par aizsargājamās teritorijas izveidošanu, kā arī teritorijas robežu, zonējuma, kategorijas vai aizsardzības režīma izmaiņām, ņem vērā tās pašvaldības atzinumu, kuras administratīvajā teritorijā paredzēts izveidot aizsargājamo teritoriju vai atrodas aizsargājamā teritorija.” |
| 3.4. | Papildināt Plānoto apsaimniekošanas pasākumu sarakstu ar šādām aktivitātēm: |  |
| 3.4.1. | B.1. sadaļā: Koku sagāzumu likvidēšana no gravām un Daugavas pietekām; | To ietver plānā esošais pasākums: *B.1.11. Aizsargājamo upju biotopu apsaimniekošana* |
| 3.4.2. | D.3. sadaļā: Publiskās atpūtas un tūrisma infrastruktūras (taku, atpūtas vietu, velonometnes, u.c.) attīstība antropogēnās slodzes mazināšanai un dabas vērtību popularizēšanai; | To ietver D.1. – D.4. pasākumi.Lai uzsvērtu antropogēnās slodzes mazināšanu un dabas vērtību popularizēšanu:D.1. pasākumu ievada teksta priekšpēdējā rindkopa papildināta ar: “Publisko atpūtas un tūrisma infrastruktūru ieteicams attīstīt vietās, kur nepieciešams mazināt antropogēno slodzi, kā arī vietās, kas piemērotas dabas vērtību popularizēšanai, vides izziņai un vides izglītībai.”D.2. pasākumu ievada teksta pēdējais teikums papildināts šādā redakcijā: “Ierīkojot takas, jāizvairās iznīcināt aizsargājamo sugu atradnes un aizsargājamos biotopus, jācenšas mazināt apmeklētāju slodzi uz jutīgām ekosistēmām, kā arī jāņem vērā infrastruktūras ierīkošanas un uzturēšanas izmaksas un vietas piemērotība dabas vērtību popularizēšanai un vides izziņai.”D.3. pasākumu ievadā iekļauts teksts: “Veicot esošo atpūtas vietu uzturēšanu un plānojot jaunu labiekārtojumu, jāņem vērā vietas piemērotība apmeklēšanai (atpūtai, vides izziņai), kā arī esošā un pieļaujamā antropogēnā slodze uz blakusesošajām ekosistēmām un pasākumi tās mazināšanai.”D.5. pasākumu ievada teksts papildināts ar: “Plānojot velomaršrutus, ieteicams ņemt vērā ne tikai iespējamos apskates objektus (skat. arī D.1. un D.2. pasākumus), bet arī atpūtas un nakšņošanas vietas (skat. arī D.3. un D.4. pasākumus). Piemērotās vietās var veidot jaunas, galvenokārt velotūristiem paredzētas, atpūtas un apmetņu vietas, izvairoties no aizsargājamo sugu atradņu un aizsargājamo biotopu iznīcināšanas, kā arī izvēloties ainavai atbilstošus infrastruktūras risinājumus.” |
| 3.4.3. | D.3. sadaļā: Klimata pārmaiņu ietekmes mazināšanas pasākumu īstenošana pašvaldību ilgtspējīgas enerģētikas un klimata rīcības plāns; | Ņemts vērā un DA plāns papildināts ar jaunu pasākumu: *B.8.1. Klimata pārmaiņu ietekmes mazināšanas un pielāgošanās pasākumu īstenošana atbilstoši pašvaldību ilgtspējīgas enerģētikas un klimata rīcības plāniem un dabas aizsardzības plānam.*Pasākuma aprakstu skat. DA plāna 5.1.3. nodaļā. |
| 3.4.4. | D.3. sadaļā: IKT piemērošanas aktivizēšana IADT mērķu īstenošanas nolūkos. | Informācijas un komunikācijas tehnoloģiju ieviešana notiek saskaņā ar “Digitālās transformācijas pamatnostādnēm 2021.-2027. gadam” (<https://likumi.lv/ta/id/324715-par-digitalas-transformacijas-pamatnostadnem-20212027-gadam>) un DA plāns to nekavē. DA plāna izstrādes laikā netika saņemti konkrēti priekšlikumi IKT ieviešanai AAA “Augšdaugava” pārvaldībā un apsaimniekošanā, līdz ar to šāds pasākums nav iekļauts DA plānā. |
| 4. | Krāslavas novada pašvaldība. | Ņemot vērā vietējo iedzīvotāju, uzņēmēju un zemnieku viedokli, kuri neatbalsta dabas aizsardzības plāna esošo redakciju, Krāslavas novada pašvaldības domes Plānošanas un infrastruktūras komitejas deputātu ieskatā piedāvātais dabas aizsardzības plāns nenodrošina reģiona sociālekonomisko attīstību un vides aizsardzības interešu sabalansēšanu. Norādām, ka sniegt pozitīvu atzinumu par iesniegto aizsargājamo ainavu apvidus “Augšdaugava” dabas aizsardzības plāna redakciju Krāslavas novada pašvaldība var tikai tajā gadījumā, ja dabas aizsardzības plānā ietvertie ierobežojumi nav stingrāki kā šobrīd piemērojamie normatīvajos aktos noteiktie ierobežojumi. | Saskaņā ar likuma “Par īpaši aizsargājamām dabas teritorijām” 18. panta pirmo daļu dabas aizsardzības plānu izstrādā, lai saskaņotu dabas aizsardzības, dabas resursu izmantošanas un reģiona ilgtspējīgas attīstības intereses, nodrošinot teritorijas dabas vērtību saglabāšanu, kā arī lai nodrošinātu labvēlīgu aizsardzības statusu tām īpaši aizsargājamām sugām un īpaši aizsargājamiem biotopiem, kuru aizsardzības nolūkā šī teritorija ir izveidota. Atbilstoši DA plāna izstrādes laikā veiktajam sugu un biotopu ekspertu izvērtējumam, ir secināts, ka esošā apsaimniekošanas prakse un normatīvais regulējums teritorijā nav pietiekošs, lai novērstu to, ka tiek iznīcināti ES nozīmes biotopi, kuru aizsardzībai teritorijai noteikts Natura 2000 statuss, kā arī mainās ainava. Lai tiktu atbilstoši aizsargātas zonas, kurās koncentrējas būtiskākās dabas vērtības, tiek piedāvāts AAA “Augšdaugava” noteikt zonējumu un individuālos aizsardzības un apsaimniekošanas noteikumus.Saskaņā ar likuma “Par īpaši aizsargājamām dabas teritorijām” 13. panta ceturto daļu īpaši aizsargājamās dabas teritorijas robežas un zonējumu var mainīt, ja zinātniskie pētījumi, monitoringa dati vai aizsargājamās teritorijas apsaimniekošanas pasākumu monitorings apliecina, ka attiecīgais aizsardzības režīms neatbilst teritorijas izveidošanas mērķiem. Attiecīgi DA plāna izstrādātāji ir izvērtējuši, kādas ir šobrīd esošās negatīvās ietekmes uz dabas vērtībām un paredzējuši risinājumus ietekmju mazināšanai, savukārt attiecībā uz sugām un biotopiem, kuru aizsardzībai ir veidots AAA “Augšdaugava” kā Natura 2000 teritorija, tiek plānoti specifiski apsaimniekošanas pasākumi, kas vērsti uz dzīvotņu atjaunošanu vai to kvalitātes paaugstināšanu. Ir pietiekoši bioloģiskās daudzveidības monitoringa dati, projekta “Dabas skaitīšanas” dati un citi teritorijā veikti pētījumi dabas aizsardzības jomā, kas pamato nepieciešamību pilnveidot esošo dabas aizsardzības regulējumu.Priekšlikumi izmaiņām normatīvajā regulējumā ar DA plāna apstiprināšanu nestājas spēkā, tos apstiprina Ministru kabinets. Noteikumu projektu sagatavo un apstiprināšanai virza VARAM, izvērtējot zemes īpašnieku, pašvaldību, ministriju un ekspertu paustos viedokļus. |